[{"text_idx": "#000004", "text": "Soome muusikute, akordionivirtuoos Kimmo Pohjoneni ja tema kauaaegse loomingupartneri Samuli Kosmineni u\u0308hislooming \u201eUniko\u201c on su\u0308ndinud maineka Kronos Quarteti tellimusel 2004. aastal. See on mitmeosaline teos ha\u0308a\u0308lele, akordionile, keelpillikvartetile ja elektroonikale, milles ha\u0308a\u0308le ja viie pilli tekitatud helid kasvavad sa\u0308mplite, elektritrummide ja elektrooniliste manipulatsioonidega massiivseks orkestraalseks ko\u0303laks. Komponeeritud muusikas on ruumi ja\u0308etud ka improvisatsioonile. Pealkiri viitab muusika unena\u0308olisusele ja hu\u0308pnootilisusele. Pohjoneni so\u0303nul ongi see teos unistustest ja elust. Helilooja on soovinud sukelduda muusikasse, sulgeda silmad ja minna kusagile va\u0308ga su\u0308gavale, ennast unustades. \u201eKui sa na\u0308ed und ja oled teadvuseta, sa siiski tead, kus sa oled. Siis sa a\u0308rkad u\u0308les ja oled endiselt oma unena\u0308os.\u201c"}]